- Hindi News
- Local
- Mp
- Ratlam
- शहर को चाहिए रोज सवा दो करोड़ लीटर पानी, सप्लाई हो रहा है पौने पांच करोड़ लीटर, फिर किल्लत क्यों?
शहर को चाहिए रोज सवा दो करोड़ लीटर पानी, सप्लाई हो रहा है पौने पांच करोड़ लीटर, फिर किल्लत क्यों?
देखिए... अभी से यह हाल हो गया हमारे धोलावड़ डेम का
तस्वीरों से जवाब, पानी आखिर जा कहां रहा है?
धोलावड़ डेम से रोज शहर के लिए 4 करोड़ 80 लाख लीटर पानी शहर के लिए भेजा जा रहा है। इतना पानी प्रति व्यक्ति राष्ट्रीय औसत 137 लीटर के मान से 3 लाख 50 हजार लोगों के लिए पर्याप्त है लेकिन एक सप्ताह से किसी भी इलाके में ठीक से जल प्रदाय नहीं हो रहा। निगम का दावा है कि शहर में प्रति कनेक्शन 45 मिनट सप्लाई किया जा रहा है, इसके उलट 20 से 25 मिनट नल चल रहे हैं। सवाल है रोज 3.50 लाख लोगों के लिए पानी आ रहा है तो फिर किल्लत क्यों हैं। सिंचाई विभाग एसडीओ रजनीकांत झामर ने बताया डेम से रोज निगम को .048 एमसीएम पानी दिया जा रहा है। पीएचई के प्रभारी ईई आर.एम. सक्सेना ने बताया स्टोरेज कैपेसिटी कम है, नई लाइन पूरी उपयोग में नहीं ले पा रहे हैं। पहले स्थिति गड़बड़ थी, अब सप्लाई में सुधार आया है।
बड़ा सवाल ?
आखिर कहां गायब हो रहा है हर तीसरे दिन पांच करोड़ लीटर पानी , भरपूर पानी फिर भी सप्लाई एक दिन छोड़कर क्यों?
शहर में 33,000 कनेक्शन दिए हैं। रोज 16,500 कनेक्शन को पानी दिया जा रहा है। औसत नल 20 मिनट चलते हैं। निगम का दावा 45 मिनट रोज का है।
13 टंकियां हैं, आधी यानी 6 एक दिन और 7 दूसरे दिन भरी जाती है। स्टोरेज कैपेसिटी भी रोज करीब 1 लाख लोगों के सप्लाय लायक ही है। अफसरों का दावा है 3 नए ओवर हेड टैंक बनने के बाद स्टोरेज कैपेसिटी दुगनी हो जाएगी।
65 किमी पुरानी व 103 किमी नई पाइप लाइन है। निगम अधिकारी मानते हैं पूरी 168 किमी लाइन का उपयोग सप्लाय में नहीं हो पा रहा है। फिलहाल केवल 80 से 90 किमी लाइन ही उपयोग में आ रही है।
और... निगम का दावा 45 मिनट चलते हैं नल
धोलावड़ सिंचाई विभाग का डेम है। निगम के अनुबंध के तहत साल के 365 दिनों में 17.80 एमसीएम पानी नगर निगम को दिया जाता है। रोज निगम डेम से .048 एमसीएम(4 करोड़ 80 लाख लीटर) पानी उठा रहा है।
लाइन में लीकेज के बाद कई किसान पानी को गड्ढो में उतारते है और इन्हीं गड्ढो में मोटर लगाकर पानी का सिंचाई में उपयोग किया जा रहा है।
लीकेज का पानी गड्ढों में, मोटर लगाकर खेत में
किसान भी हो रहे हैं परेशान
नगर निगम ने 2010 में धोलावड़ डेम में जेकवेल लगाया था। इंजीनियरिंग की गलती से कम गहराई पर लगा दिया गया। जेकवेल से पानी उतरने के बाद पंप तब तक नहीं चलाए जा सकते जब तक चैनल कटिंग करके पानी नहीं लाएं। इस साल अब तक ऐसी स्थिति नहीं बनी है, बावजूद जेकवेल ऊंचाई पर लगा होने के कारण डेम का लेवल 388 मीटर पर मेंटेन रखना होता है। डेम में पानी तो है लेकिन लेवल मेंटेन रखने की मजबूरी में सिंचाई विभाग नहरें नहीं चला सकता। 5600 हेक्टेयर सिंचाई कैपेसिटी के एरिया में 700 हेक्टेयर को पानी की जरूरत है। शुक्रवार को सैलाना ब्लॉक के किसानों का प्रतिनिधि मंडल कांग्रेस के जिला कार्यवाहक अध्यक्ष हर्ष विजय गेहलोत के साथ कलेक्टर से मिला और नहरें चालू करने की मांग रखी।
मोरवनी के पास एक जगह ऐसी भी है जहां लाइन में लीकेज किया गया, कच्ची नाली के जरिए पानी एक छोटे तालाब में ले जाया जा रहा है और यहां फिल्टर पानी ईंट बनाने के काम आ रहा है।
लाइन में लीकेज कर ईंट भट्ठों तक ले जा रहे
वॉल्व चैंबर लीकेज, बह रहा पानी
धोलावड़ से पानी मोरवनी फिल्टर प्लांट पहुंचता है और यहां से आगे शहर में सप्लाई के लिए भेजा जाता है, करीब 14 किलोमीटर के रास्ते में 10 से ज्यादा ऐसी जगह है जहां वॉल्व चैंबर लीकेज कर दिए गए, कांक्रीट में छेद कर नहर बना दी गई और फसलों की सिंचाई की जा रही है।
tgl_Latn eng_Latn eng_Latn tuk_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva